Dragoi Bola GT - Wikipedia, entziklopedia askea.

# Dragoi Bola GT

### Wikipedia(e)tik

Dragoi Bola GT
Jatorrizko izena | ドラゴンボール (Doragon Bōru Jī Tī) Dragon Ball GT
Generoa | Abentura, Akzioa, Arte martzialak, Drama, Fantasia, Komedia, Shōnen
Zuzendaria | Daisuke Nishio eta Osamu Kasai
Estudioak | Bird Studio, Toei Animation
Telebista katea | Fuji Tv ETB1
Noiz hasi zen | 1996ko otsailaren 7an
Noiz bukatu | 1997ko azaroaren 19an
Atal kopurua | 64 (euskaraz 52 soilik)
Atal bereziak | 1

| Hemengo testu batzuk japonieraz daude. Euskarri eleaniztun egokirik gabe, galdera ikurrak ikusiko dituzu kanji edo kana ordez.

Dragoi Bola GT (jatorrizko japonieraz ドラゴンボールGT edo Doragon Bōru Jī Tī, ingelesez Dragon Ball GT) Dragoi Bola Z animearen ondorioa eta jarraipena da. Dragoi Bola Akira Toriyamak idatzi eta marrazturiko manga (komiki japoniarra) da. 1984tik 1995era Weekly Shonen Jump aldizkarian argitaratua izan zen.

Dragoi Bola animea telebistarako mangaren moldaketa da. Guztira 508 atalez osatuta dago, hiru zati nagusitan banatuta Dragoi Bola, Dragoi Bola Z eta Dragoi Bola GT. Hau hiru zatietatik hirugarrena da eta 64 atal ditu. Lehen atala 1989ko apirilaren 26an emititu zen Japonian Fuji Tv telebista katean. Atal hauetaz aparte beste atal berezi bat ere badu. Esan beharra dago ere, anime hau ez dela jatorrizko mangan agertzen.

## [aldatu] Atalen banaketa

Animeak sagatan banatu ohi dira, hauek dira Dragoi Bola GTk dituenak:

Saga | Animeko atalak
Bidai Handia | 1etik 22ra
Babyren Saga | 23tik 40ra
Super Androide 17ren saga | 41etik 47ra
Dragoi Ilunen saga | 48tik 64ra

## [aldatu] Atal berezia

Dragoi Bola GTk euskaratu ez den atal berezi bat dauka. Hau Son Gokuren herenilobaren pasarte bati buruzkoa da.

- Gokuren beste istorioa! Lau izarreko bola da bere adorearen froga (1997ko martxoaren 26a)

## [aldatu] Musika

- Hasierako abestia:
  1. "Dan Dan Kokoro Hikarete 'ku"; DAN DAN 心魅かれてく (atal guztiak)
     - Hitzak: Izumi Sakai
     - Musika: Tetsurō Oda
     - Moldaketa: Takeshi Hayama
     - Interpretatzailea: Field of View
- Bukaerako abestiak:
  1. "Hitori ja nai"; ひとりじゃない (1. ataletik 26.era)
     - Hitzak: Shûichi Ikemori
     - Musika: Tetsurō Oda
     - Moldaketa: Hiroto Furui
     - Interpretatzailea: Deen
  2. "Don't you see!" (27. ataletik 41.era)
     - Hitzak: Izumi Sakai
     - Musika: Seiichirō Kuribayashi
     - Moldaketa: Takeshi Hayama
     - Interpretatzailea: Zard
  3. "Blue Velvet" (42. ataletik 50.era)
     - Hitzak: Aeri
     - Musika: Hatake
     - Moldaketa: Hatake
     - Interpretatzailea: Shizuka Kudō
  4. "Sabitsuita Mashingan de Ima o Uchinukō"; 錆びついたマシンガンで今を撃ち抜こう (51. ataletik 64.era)
     - Hitzak: Miho Komatsu
     - Musika: Miho Komatsu
     - Moldaketa: Daisuke Ikeda
     - Interpretatzailea: Wands
- Bestelakoak:
  1. "Dan Dan Kokoro Hikarete 'ku"; DAN DAN 心魅かれてく (64. ataleko bukaerako abestiaren aurretik)
     - Hitzak: Izumi Sakai
     - Musika: Tetsurō Oda
     - Moldaketa: Takeshi Hayama
     - Interpretatzailea: Field of View

## [aldatu] Dragoi Bola GT animea Euskal Herrian

Dragoi Bola GTko 64 ataletatik 52 euskaraz bikoiztu ziren. Dragoi Bola GT ETB1 telebista katean hainbat aldiz emititu zen 2000ko hamarkadan. Euskaraz falta diren atalak eta atal berezia dirudienez ez dira bikoiztuko.

### [aldatu] Hasierako abestia euskaraz

Lurra askatu nahirik dabil Son Goku
Galaxia osoan zehar
borroka bizian,
Dragoi Bolak zeruan bilatzen

Zeruko zoko ezkutuan
gordeta zeuden Dragoi Bolak
Pilafek aurkitu ditu bat-batean
ta Son Goku, haien ahalmena erabiliz
ume bilakatu du laster
berdin zaio baina
hortxe dago berriz tente
bere ondoan Trunks, Pan
lagunik onenak, zintzoak, leialak
lagun izango ditu
ziur egon Dragoi Bolak aurkitzen

Lurra askatu nahirik dabil Son Goku
Galaxia osoan zehar
borroka bizian
Dragoi Bolak bilatzen

Lurra askatu nahirik dabil Son Goku
Galaxia osoan zehar
borroka bizian
Dragoi Bolak zeruan bilatzen

### [aldatu] Bukaerako abestia euskaraz

Berriro Son Goku
ta adiskideak espazio-ontzian hor doaz
gure galaxian ondo elkarturik
inongo beldur barik
urtebete dute Dragoi Bolak bildu
ta Shenroni deitzeko
guraria eskatu mundua askatu
ta berriro ere lehengora itzuli
planeta hondatuko da hilko da
ea nola moldatzen zareten

Umoretsu beti
su ta gar
airean nahiz lurrean
arriskuz beteriko bidaietan
mugarik gabeko zeruan
segi kementsu beti lez
abenturaren hegoetan
munduaren askatasunarengatik
arrisku gorriak gaindituz
iluna argituz

## [aldatu] Ikus, gainera

- Dragoi Bola
- Dragoi Bola (animea)
- Dragoi Bola Z
- Dragoi Bola GTren atal zerrenda
- Dragoi Bolako pertsonaiak
- Dragoi Bolako objektuak
- Dragoi Bolaren produktuak
- Akira Toriyama

## [aldatu] Kanpo loturak

- Dragoi Bola Zren webgune ofiziala
- Toei Animation-en Dragoi Bola Z-ren webgune ofiziala

- Mundo Dragon Ball
- Kanzentai
- Dragon Ball Arena

"http://eu.wikipedia.org../../../d/r/a/Dragoi_Bola_GT_db47.html"(e)tik eskuratuta

Kategoriak: Dragoi Bola • Anime

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Deutsch
- English
- Español
- Suomi
- Français
- Magyar
- Italiano
- 日本語
- Bahasa Melayu
- Nederlands
- Polski
- Português
- Shqip
- Svenska
- ไทย